
	ÁFORM UM LAGASETNINGU
– sbr. samþykkt ríkisstjórnarinnar frá 24. febrúar 2023, 1.–4. gr.

	Málsheiti og nr.
	Tilskipun Evrópuþingsins og ráðsins (ESB) 2018/2001 frá 11. desember 2018 um að auka hlutdeild endurnýjanlegra orkugjafa (RED II), sem er endurútgefin, sbr. svokölluð RES tilskipun 2009/28 (RED I) / URN24020017

	Ráðuneyti /verkefnisstjóri
	Umhverfis-, orku- og loftslagsráðuneytið/skrifstofa umhverfis og orku 
	Innleiðing EES-gerðar?
	☒ Já
☐ Nei

	Dags.
	 27. janúar 2026


	A. Úrlausnarefni

	Forsaga máls og tilefni.
Tilskipun Evrópuþingsins og Ráðsins 2018/2001 (REDII), um að auka notkun orku frá endurnýjanlegum orkugjöfum er hluti af hreinorkupakka Evrópu (e. Clean energy for all Europeans package). Tilskipunin leysir af hólmi eldri gerð nr. 2009/28 (REDI). 

Tilskipunin gegnir lykilhlutverki í orkuskiptum ásamt því að stuðla að auknu orkuöryggi með því að draga úr notkun jarðefnaeldsneytis t.a.m. með þróun endurnýjanlegrar hitunar og kælingar og þróun endurnýjanlegs flutningaeldsneytis, sjálfbærri orku á viðráðanlegu verði og með því að ýta undir tækniþróun og nýsköpun. Ætlunin er að skapa umhverfi og aðstæður til að flýta fyrir opinberum og einkareknum fjárfestingum í nýsköpun og nútímavæðingu lykilatvinnugreina. Sett er það markmið að hlutdeild endurnýjanlegra orkugjafa í heildarnotkun verði a.m.k. 32% árið 2030 og 14% fyrir samgöngur á landi. 
Markmið tilskipunarinnar er að stuðla að aukinni notkun á endurnýjanlegri orku en það er mikilvægur hluti þeirra ráðstafana sem nauðsynlegar eru til að draga úr losun gróðurhúsalofttegunda og til að uppfylla sameiginleg markmið aðildarríkja ESB, auk Íslands og Noregs, skv. Parísarsáttmálanum um 55% samdrátt í losun árið 2030 miðað við 1990.
  
Helstu nýmæli eru ákvæði um leyfisveitingarferli fyrir virkjanir sem framleiða orku úr endurnýjanlegum orkugjöfum, ákvæði um hitaveitur, virka notendur sem framleiða og selja inn á kerfið, upprunaábyrgðakerfið er fest frekar í sessi og nær til fleiri orkugjafa en áður og sett eru viðmið um sjálfbærni lífeldsneytis og ákvæði um vottun þess. Að auki er kveðið á um upplýsingagjöf til almennings, m.a. um stuðningsráðstafanir, og þjálfun og vottunarkerfi fyrir aðila sem koma að uppsetningu hitakerfa, sbr. 18. gr., og um samfélög um endurnýjanlega orku þar sem kaupendur geti tekið þátt og framleitt og selt endurnýjanlega orku án þess að tapa rétti sínum sem neytendur, sbr. 22. gr.

Hvert er úrlausnarefnið?
Innleiða tilskipun Evrópuþingsins og Ráðsins 2018/2001 (REDII), um að auka notkun orku frá endurnýjanlegum orkugjöfum í íslenskan rétt ásamt afleiddum gerðum. 

Að hvaða marki duga gildandi lög og reglur ekki til?
Lög nr. 30/2008 um upprunaábyrgð á raforku sem framleidd er með endurnýjanlegum orkugjöfum. raforkulög nr. 65/2003 og lög nr. 40/2013 um endurnýjanlegt eldsneyti í samgöngum á landi innihalda ekki fullnægjandi lagastoð. Einnig kann önnur löggjöf sem varðar leyfisveitingar að koma til skoðunar.  

	B. Markmið 

	Stefna hins opinbera á viðkomandi málefnasviði/málaflokki.
Markmið tilskipunar um flýtingu og einföldun leyfisveitingaferla fellur vel að áherslum ríkisstjórnar Samfylkingar, Viðreisnar og Flokks fólksins frá 21. desember 2024 um að ríkisstjórnin hyggist m.a. bæta orkunýtni og einfalda ferli leyfisveitinga. Einnig kemur fram í markmiðum Orkustefnu að leyfisferli verði að vera gegnsætt, einfalt og skilvirkt. Markmið um einföldun leyfisveitingaferla fellur einnig að stefnu fjármálaáætlunar á málefnasviði orkumála.
Markmið sem að er stefnt með lagasetningu í ljósi úrlausnarefnis og stefnu stjórnvalda.
Innleiða tilskipun Evrópuþingsins og ráðsins 2018/2001 (REDII), um að auka notkun orku frá endurnýjanlegum orkugjöfum í íslenskan rétt og uppfylla þar með skuldbindingar Íslands skv. EES-samningnum. 

	C. Leiðir

	Ekkert aðhafst - hvaða afleiðingar hefði það?
Ísland myndi ekki uppfylla skuldbindingar sínar skv. EES-samningnum. 
Önnur úrræði en lagasetning sem metin hafa verið.
Lagasetning er nauðsynleg til að ná framangreindum breytingum fram.
Mögulegar leiðir við lagasetningu.
Er í skoðun. 

	D. Hvaða leið er áformuð og hvers vegna?

	Stutt lýsing á þeirri leið sem áformuð er og rökstuðningur fyrir henni.
Enn er verið að greina þá leið sem verður farin. 
Helstu fyrirhuguðu breytingar á gildandi lögum og reglum, hvort heldur bætt er við eða fellt brott.
Til að unnt sé að innleiða gerðina þarf m.a. að breyta lögum nr. 30/2008 um upprunaábyrgð á raforku sem framleidd er með endurnýjanlegum orkugjöfum, raforkulögum nr. 65/2003 og lögum nr. 40/2013 um endurnýjanlegt eldsneyti í samgöngum á landi. Einnig kann önnur löggjöf sem varðar leyfisveitingar að koma til skoðunar.

	E. Samræmi við stjórnarskrá og þjóðarétt – aðrar grundvallarspurningar

	Koma áformin inn á svið stjórnarskrár og þjóðréttarskuldbindinga? 
Nei, ekki stjórnskipuleg álitamál. 
Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu? 
Í tilskipuninni er m.a. mælt fyrir um fjárstuðning vegna raforku frá endurnýjanlegum orkugjöfum, eigin notkun slíkrar raforku, notkun orku frá endurnýjanlegum orkugjöfum í hitunar- og kælingargeiranum og í flutningageiranum og kunna því ákvæði um ríkisaðstoð að koma til skoðunar. 
Er önnur grundvallarlöggjöf sem taka þarf tillit til? 
Nei. 

	F. Samráð

	Hverjir eru helstu hagsmunaaðilar? 
Helstu hagsmunaaðilar eru SVÞ, SI, SA og aðilar á orkumarkaði, s.s. Landsnet og Samorka ásamt aðildarfélögum.
Er skörun við stjórnarmálefni annarra ráðuneyta? 
Já, félags- og húsnæðismálaráðuneytið vegna álitaefna er varða skipulagsmál. 
Samráð sem þegar hefur farið fram.
Óskað var umsagna um tilskipunina árið 2021. 
Fyrirhugað samráð.
Gert er ráð fyrir að frumvarpsdrög fari í samráðsgátt stjórnvalda.

	G. Mat á áhrifum þeirrar leiðar sem áformuð er 

	Niðurstaða frummats á áhrifum, sbr. fylgiskjal.
Verði frumvarpið að lögum fæst ekki séð að það muni hafa teljandi áhrif á tekjur og eignir ríkissjóðs en frekari greining á eftir að fara fram. 

	H. Næstu skref, innleiðing

	Hefur verið gerð verkefnisáætlun fyrir frumvarpssmíðina? 
Já.
Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?
Gert er ráð fyrir að frumvarp til laga verði lagt fram á Alþingi vorið 2026. Lagt verður til að löggjöfin taki gildi hið fyrsta en mögulega gert ráð fyrir aðlögunartíma. 
Hvaða forsendur þurfa að vera fyrir hendi til að lagasetning beri árangur? 
Ekki ljóst á þessu stigi. 
Mælikvarðar á árangur og útkomu.
Ekki ljóst á þessu stigi.
Hefur verið hugað að því að afla gagna til að meta árangur þegar þar að kemur? 
Ekki ennþá. 

	I. Annað

	 Nei.

	J. Fylgiskjöl

	Mat á áhrifum lagasetningar – Frummat, sbr. eyðublað.
Önnur fylgiskjöl eftir atvikum.

